CELEX: 62017CN0539
Language: sk
Date: 2017-11-06 00:00:00
Title: Vec C-539/17 P: Odvolanie podané 13. septembra 2017: Talanton AE – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon proti rozsudku Všeobecného súdu (siedma komora) z 13. júla 2017 vo veci T-65/15, Talanton AE/Európska komisia

6.11.2017   
            
            
               SK
            
            
               Úradný vestník Európskej únie
            
            
               C 374/22
            
         Odvolanie podané 13. septembra 2017: Talanton AE – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon proti rozsudku Všeobecného súdu (siedma komora) z 13. júla 2017 vo veci T-65/15, Talanton AE/Európska komisia
   (Vec C-539/17 P)
   (2017/C 374/31)
   Jazyk konania: gréčtina
   
      Účastníci konania
   
   
      Odvolateľka: Talanton AE – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon (v zastúpení: K. Damis, dikigoros)
   
      Ďalší účastník konania: Európska komisia
   
      Návrhy odvolateľky
   
   
               —
            
            
               zrušiť v celom rozsahu rozsudok Všeobecného súdu Európskej únie vyhlásený 13. júla 2017 vo veci T-65/15, Talanton AE – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon/Európska komisia,
            
         
               —
            
            
               vyhovieť žalobe vyššie uvedenej spoločnosti zo 6. februára 2015,
            
         
               —
            
            
               zamietnuť protinávrh Komisie,
            
         
               —
            
            
               zaviazať Komisiu na náhradu trov konania, ktoré vznikli odvolateľke.
            
         
      Odvolacie dôvody a hlavné tvrdenia
   
   
               1.
            
            
               Nesprávne uplatnenie zásadu dobrej viery pri výkone dotknutej zmluvy – Porušenie ustanovení týkajúcich sa subdodávateľských zmlúv uvedených v uplatniteľnom finančnom nariadení.
               
                           —
                        
                        
                           Všeobecný súd uskutočnil nesprávnu analýzu článku 1134 belgického občianskeho zákonníka, pokiaľ ide o uplatnenie zásady dobrej viery pri výkone zmluvy.
                        
                     
                           —
                        
                        
                           Všeobecný súd nesprávne vykladal ustanovenia týkajúce sa subdodávateľských zmlúv uvedené v článku 130 a nasl. nariadenia (EÚ) č. 2342/2002 a zmluvné ustanovenia I.II.2.4 a II.13.1 rámcovej zmluvy uzavretej pod č. FP7/2009/1.
                        
                     
         
               2.
            
            
               Nesprávny výklad a uplatnenie zmluvného ustanovenia a zjavne nesprávne posúdenie dôkazov.
               
                           —
                        
                        
                           Všeobecný súd nesprávne vykladal ustanovenie II.22 „Účtovné kontroly a audity“ prílohy II uzavretej zmluvy tým, že neoprávnene neprijal návrhy žalobkyne/odvolateľky predložené v tejto súvislosti.
                        
                     
         
               3.
            
            
               Zjavne nesprávne posúdenie dôkazov a nedostatok odôvodnenia
               
                           —
                        
                        
                           Všeobecný súd sa dopustil nesprávneho posúdenia tým, že zjavne skreslil dôkazy, ktoré predložila odvolateľka a ktoré ďalší účastník konania prijal.